Wálter Herrmann

Valteris Hermanas Hainrichas (g. 1979 m. birželio 26 d., Venado Tuerte, Santa Fė prov.) – Argentinos krepšininkas, žaidęs šios šalies nacionalinėje rinktinėje.

Turi dvigubą Argentinos ir Ispanijos pilietybę.

1998–2002 m. žaidė Argentinos lygoje („Tuerto Olimpia Venado“, „Córdoba Atenas“ klubuose). 2002 m. persikėlė į Ispaniją, Fuenlabrados „Jabones Pardo“ klubą, o kitąmet tapo Malagos „Unicaja“ komandos nariu. Joje rungtyniavo iki 2006 m., kuomet pasirašęs kontraktą su Šarlotės „Bobcats“ ekipa,nba.com: Bobcats Sign Walter Herrmann debiutavo NBA lygoje. Pirmąjį sezoną stipriausioje pasaulio lygoje krepšininkas sužaidė 48 rungtynes, aikštėje vidutiniškai praleisdamas po 20 minučių bei pelnydamas beveik po 10 taškų ir buvo išrinktas į antrąjį geriausių NBA naujokų penketą.

Antrasis sezonas NBA lygoje nebuvo toks sėkmingas. Vos ne visi statistiniai rodikliai suprastėjo dukart, o vidury sezono žaidėjas kartu su P. Brezecu buvo iškeistas į N. Mohammedą ir persikėlė į Detroito „Pistons“ klubą.sports.espn.go.com: Bobcats acquire Mohammed from Pistons for Brezec, Herrmann Iki sezono pabaigos šioje komandoje argentinietis sužaidė vos 4 rungtynes.

2009 m. liepos 17 d. pasirašė dvejų metų sutartį su Vitorijos „TAU Cerámica“.http://www.euroleague.net/euroleaguenews/transactions/2009-10-signings/i/55229/3694/tau-ceramica-signs-walter-herrmann

2003 m. liepą automobilių avarijoje žuvo krepšininko sužadėtinė, motina bei jaunesnioji sesuo, o po metų nuo širdies smūgio mirė žaidėjo tėvas.deseretnews.com: Athens-bound Argentine overcomes family griefs 

 Laimėjimai 

Su klubais

 2002 m. Argentinos čempionas;
 2005 m. Ispanijos taurės laimėtojas;
 2006 m. Ispanijos čempionas.

Su nacionaline rinktine

 2004 m. Olimpinių žaidynių čempionas.

Asmeniniai pasiekimai

 1999 m. geriausias Argentinos krepšinio lygos naujokas;
 1999, 2000 m. Argentinos lygos dėjimo į krepšį konkurso laimėtojas;
 2002 m. Argentinos lygos naudingiausias finalų žaidėjas;
 2003 m. naudingiausias Ispanijos lygos žaidėjas;
 2007 m. išrinktas į antrąjį geriausių NBA naujokų penketą.

 Šaltiniai 

Herrmann
Kategorija:Argentinos olimpiečiai